43.		Darovacia zmluva (§ 628 a nasl. ObZ)
Čl. I
Zmluvné strany
1.	Darca:		Mária Frišková, rod. Frišková, nar. ......................, r. č. ....................., bytom Mládežnícka  4, Žilina
(ďalej len „darca“)
2.	Obdarovaný:	Martin Gál, rod. Gál, nar. ............................., r. č. .........................., bytom Gemerská 1 Žilina
(ďalej len „obdarovaný“),
ktorí súhlasne prehlasujú a svojimi podpismi potvrdzujú, že sú oprávnení a k právnym úkonom spôsobilí a uzatvárajú túto darovaciu zmluvu za nasledujúcich podmienok.
Čl. II
1.	Darca prehlasuje, že je ku dňu uzavretia tejto darovacej zmluvy výlučným vlastníkom domu č. s. 1 000 postaveného na pozemku parc. č. KN 200 – zastavané plochy o výmere 800 m2, v k. ú. Žilina, a tiež pozemku parc. č. KN 200 – zastavané plochy o výmere 800 m2, v k. ú. Žilina.
2.	Vlastníctvo uvedenej nehnuteľnosti je zapísané v prospech darcu LV č. 516 pre okres Žilina, obec a katastrálne územie Žilina.
Čl. III
1.	Darca na základe tejto zmluvy daruje v celosti nehnuteľnosti popísané v čl. II tejto zmluvy, t. j. dom č. s. 1 000 postavený na pozemku parc. č. KN 200 – zastavané plochy o výmere 800 m2, v k. ú. Žilina, a tiež pozemok parc. č. KN 200 – zastavané plochy o výmere 800 m2, v k. ú. Žilina obdarovanému do jeho výlučného vlastníctva. Obdarovaný dar s vďakou prijíma.
2.	Hodnota daru predstavuje sumu 191 283 € (slovom stodeväťdesiatjedentisícdvestoosemdesiattri eur).
Čl. IV
1.	Darca prehlasuje, že nehnuteľnosti opísané v čl. II tejto zmluvy nie sú zaťažené žiadnymi dlhmi, vecnými bremenami, ani inými právnymi vadami.
2.	Obdarovaný prehlasuje, že si predmet daru prezrel, že je mu známy jeho stav a v takomto stave ho prijíma do svojho výlučného vlastníctva.
3.	Zmluvné strany sa dohodli, že dňom podpisu tejto darovacej zmluvy vstúpi obdarovaný do úžitku predmetu daru.
Čl. V
1.	Pre účinnosť tejto zmluvy je potrebný jej vklad do katastra nehnuteľností, do tej doby sú zmluvné strany svojimi prejavmi viazané.
2.	Podľa tejto zmluvy vykoná správa katastra po povolení vkladu v LV č. 516 pre okres Žilina, obec Žilina, k. ú. Žilina tieto zmeny:
–	v časti B: Martin Gál, rod. Gál, nar. ............................., r. č. ...................., bytom Gemerská ul. č. 1 Žilina, podiel 1/1
–	v časti C: bez zmeny.
Čl. VI
1.	Táto zmluva sa vyhotovuje v 4 rovnopisoch, z ktorých každý má platnosť originálu.
2.	Zmluvné strany prehlasujú, že si túto zmluvu pred jej podpisom prečítali, že bola uzavretá podľa ich pravej a slobodnej vôle po vzájomnom prerokovaní, vážne a zrozumiteľne a nie v tiesni za nápadne nevýhodných podmienok.
Žilina 5. 8. 2023
					darca	obdarovaný
Poznámka
Darovacou zmluvou darca niečo bezplatne prenecháva alebo sľubuje obdarovanému a ten dar alebo sľub prijme.
Darca je povinný pri ponuke daru upozorniť na vady, o ktorých vie. Ak má vec vady, na ktoré darca neupozornil, je obdarovaný oprávnený vec vrátiť. Darca sa môže domáhať vrátenia daru, ak sa obdarovaný správa k nemu alebo k členom jeho rodiny tak, že tým hrubo porušuje dobré mravy (§ 630 ObZ).
Podstatnými náležitosťami zmluvy sú:
a)	vymedzenie predmetu daru (hnuteľná alebo nehnuteľná vec, peniaze, cenné papiere, sľub darcu, že niečo obdarovanému prenechá); predmet daru sa odovzdá bezplatne, avšak v prípade, že by bola dohodnutá odplata, išlo by o kúpnu alebo zámennú zmluvu,
b)	prejav vôle obdarovaného, ktorý dar prijíma.
Je možnosť dohody o zriadení tzv. vecného bremena (§ 151n a nasl. ObZ) v prípade, že predmetom daru je nehnuteľnosť.
Darovacia zmluva musí mať písomnú formu len vtedy, ak predmetom daru je nehnuteľná vec.
Podpis darcu musí byť úradne overený (notárom).